Todo é silencio (filme)

Todo é silencio (en ) é un filme español dirixido por José Luis Cuerda en 2012, baseado na novela Todo é silencio de Manuel Rivas (2010). O propio escritor fixo o guión do filme.

Estreouse en galego o 15 de setembro de 2017 a través da tvG2. A directora de dobraxe foi Charo Pena.

 Sinopse 
A trama desenvólvese nunha vila costeira galega en 1969. Fins, Brinco e Leda son tres rapaces da vila de Noitía. Mariscal é un contrabandista que comezou a traficar con produtos chegados á costa desde barcos afundidos. Pasouse ao tabaco rubio de batea, e tras contactar cos clans colombianos, ao narcotráfico. A vida na vila aparece marcada pola economía somerxida, e Mariscal foi tecendo unha rede de control social, económico e institucional.

Fins, que sofre epilepsia, quedou orfo ao morrer seu pai pescando con dinamita, e marchou estudar a Cádiz, facéndose policía. Brinco e Leda casan e teñen un fillo, e únense ao clan de Mariscal. En 1989, logo de anos sen dar noticias, Fins regresa á vila, e Brinco, que pilota unha planadora, ofrécelle cartos a cambio da súa colaboración.

Descóbrense axentes corruptos e varios narcos traidores. Un amigo de Brinco, home do clan de Mariscal que está enganchado á heroína, suicídase logo de non ser quen de pagar unha débeda aos colombianos encargados da subministración da droga.

Leda ten celos porque Brinco vai con outra muller, e cita a Fins na vella escola. Alí aparece Brinco, e iníciase un tiroteo, no que este resulta morto a mans de Fins.

 Personaxes 

 Quim Gutiérrez como Fins
 Celia Freijeiro como Leda
 Miguel Ángel Silvestre como Brinco
 Juan Diego como Mariscal
 Luis Zahera como Malpica
 Chete Lera como Rumbo
 Xoque Carbajal como Chelín
 Gabriel Delgado como Santi
 Yago Mira como Chelín adolescente
 Áxel Fernández como Fins adolescente
 Carolina Cao como Leda adolescente
 Sergio González como Brinco adolescente
 Miguel de Lira como Mendoza
 Teresa Hurtado como Mara
 Laura Ponte como Guadalupe
 Xosé Manuel Olveira "Pico" como Antonio
 Rebeca Montero como Amparo
 Iria Penha como Sira

 Rodaxe 
As paisaxes das Rías Altas galegas son os principais escenarios do filme. Os exteriores rodáronse en Muros, e pódense apreciar espazos como o faro do monte Louro ou a costa da parroquia de Tal. Os interiores rodáronse nos estudios Ciudad de la Luz.

En outubro de 2011 algunhas escenas foron rodadas na abandonada casa Bailly do Graxal, Cambre.

 Galardóns e nomeamentos 
Foi nomeado na categoría de mellor guión adaptado na XXVII edición dos Premios Goya.

 Premios Mestre Mateo 
 Ano  Categoría  Receptor  Resultado2012Mellor actrizCelia FreijeiroNomeadaMellor actor secundarioLuis Zahera GañadorMellor guiónManuel RivasNomeadoMellor música orixinalSergio MoureNomeadoMellor maquillaxe e peiteadoAlmudena FonsecaNomeada

 Notas 

 Véxase tamén 
 Outros artigos 
 Matalobos (serie de televisión)
 Fariña (serie de televisión)
 Todo é silencio (novela)
 Ligazóns externas 

 Todo é silencio en Filmaffinity .

Categoría:Filmes de 2012
Categoría:Filmes de España
Categoría:Filmes en lingua castelá
Categoría:Filmes dirixidos por José Luis Cuerda
Categoría:Filmes rodados en Galicia
Categoría:Filmes ambientados en Galicia
Categoría:Filmes de 2012 con versión en galego